IBalsfjord

iBalsfjord var en lokalavis som ble utgitt i Balsfjord kommune i Troms.

Avisa ble utgitt første gang 10. desember 2009, som «en ukeavis av, for og om balsfjordinger og malangsværinger». Den utkom hver torsdag. Avisen var først og fremst en abonnementsavis, og opplaget første driftsår fordelte seg på 1038 eksemplarer i abonnement, 136 i løssalg.

iBalsfjord ble eiet av Framtid i Nord, og dens redaktør Inge Bjørn Hansen var i utgangspunktet redaktør for begge lokalavisene. Fra 1. januar 2011 tok  Trondar Lien over som ansvarlig redaktør for iBalsfjord.

Bak begge avisene sto Harstad Tidende Gruppen (HTG), med hovedkontor i Harstad.

Styret vedtok i 2011 å avvikle avisa, grunnet for lave annonseinntekter. Siste utgave av iBalsfjord kom ut 9. desember 2011.

Redaktører
 Inge Bjørn Hansen (2009–2010)
 Trondar Lien (2011)

Opplag
Bekreftede netto opplagstall fra Mediebedriftenes Landsforening:
 2010: 1 174

 Referanser 

Tall fra Landslaget for lokalaviser. Besøkt 22. februar 2011
Balsfjord får egen avis, Framtid i Nord 7. desember 2009 Besøkt 20. februar 2011
iBalsjord i trykken, Framtid i Nord 9. desember 2009 Besøkt 20. februar 2011 
Presentasjon av Harstad Tidende Gruppen AS  Besøkt 20. februar 2011 
Aviskatalogen, tall fra nettsidene til Mediebedriftenes Landsforening   

Eksterne lenker
 iBalsfjord i trykken (omtale)

Kategori:Nedlagte aviser i Troms
Kategori:Aviser etablert i 2009
Kategori:Aviser nedlagt i 2011
Kategori:Balsfjords historie